ولاة مصر فى عهد الخلفاء الراشدين

ولاة مصر فى عهد الخلفاء الراشدين هما الولاه العرب اللى اتعينو ولاه على مصر بعد غزو العرب لمصر و استيلاءهم عليها ( 640-642 ). عدد الولاه دول كان سته حكمو من 642 ل658 و اولهم كان عمرو بن العاص اللى قاد الجيش العربى اللى غزا مصر و اخرهم كان محمد بن أبى بكر الصديق اللى انتهى حكمه بقتله بعد ماغزا الأمويين مصر بقيادة عمرو العاص اللى اتعين والى عليها للمره التانيه لكن المره دى كوالى للأمويين.

 الولاه العرب 
عمرو بن العاص فضل والى لسنة 645 و بعدين اتعزل و اتعين مكانه عبد الله بن سعد بن أبى سرح و قدر يطلع من مصر مبلغ اكبر من اللى كان بيجيبه عمرو بن العاص. و السبب فى كده انه فرض على المصريين ضريبة راس فوق الخراج فجاب 14 مليون دينار فإتبسط عثمان بن عفان من المبلغ فقال لعمرو بن العاص : " درت اللقحه بعدك يا ابا عبد الله، باكتر من درها الاول " فرد عليه عمرو بن العاص: " نعم، لكن أجاعت أولادها " يعنى جوعت المصريين المنهوبين.

ابن أبى سرح فضل والى على مصر لحوالى اتناشر سنه لغاية ما اتقتل فى الشام فإتعين مكانه قيس بن سعد بن عباده الخزرجى الأنصارى لكن مات بعد سنه و اتولى مكانه عبد الله ابن مالك بن الحارث بن الأشتر النخعى و ده كان فى عهد الخليفه على بن أبى طالب لكن هو كمان مات بعد فتره قصيره و بيتقال ان عبد سمه و اتعين مكانه محمد بن أبى بكر الصديق لكن فى وقته قامت ثوره بتطالب بالتار من اللى قتلو عثمان بن عفان و اتهموه انه كان من ضمن اللى ليهم ايدين فى الموضوع.

الوالى التالت محمد بن ابى حذيفة ماتعينش بطريقه رسميه عن طريق الخليفه لكن دخل مصر و خلع الوالى المتعين عقبة بن عامر الجهنى و استولى على الولايه و نادى بخلع الخليفه عثمان بن عفان و عشان كده تاريخ المسلمين بيتجاهلو ولايته اللى خلصت بخروجه من مصر.

 نهاية عهد الخلفاء الراشدين 
انتهى عهد الخليفه عثمان بن عفان الخليفه الراشدى التالت بقتله و قام صراع مابين الخليفه الجديد على بن ابى طالب و مناؤيين ليه. امير الشام معاوية بن ابى سفيان وقف لفتره طويله على الحياد فى الصراع اللى دار مابين على بن أبى طالب و خصومه و ماطالبش بالخلافه لكن طالب بضرورة محاكمة قتلة خليفة المسلمين عثمان بن عفان. لكن معاويه رفض انه يتنازل عن ولايته على الشام للوالى الجديد اللى عينه الخليفه على بن أبى طالب. معاويه قدر يستميل لصفه عمرو بن العاص و حصل اشتباك مسلح مابين معاويه و على فى معركه اتعرفت بمعركة صفين على نهر الفرات فى أواخر سنة 657 انتصر فيها عسكر معاويه. اهل الشام بايعو معاويه بالخلافه فلقى الفرصه مواتيه لضم مصر لملكه فبعت جيش على مصر سنة 659 بيقوده عمرو بن العاص. والى مصر العربى وقتها كان محمد بن أبى بكر الصديق و دخل الجيش الغازى مصر و اصطدم بجيش محمد بن أبى بكر فى يوليه 658 فى منطقه كان اسمها " المسناء " مكانها دلوقتى مابين عين شمس و ام دنين ، و انتصر عمرو بن العاص و اتقبض على محمد بن أبى بكر بعد ما هرب و استخبى و لما قبضو عليه قالهم: " أكرمونى لأجل أبى بكر " ، فرد عليه معاويه بن خديج: " لا أكرمنى الله إن أكرمتك " و ضرب رقبته بالسيف ، و حطو جثته فى بطن حمار و حرقوه و بعتو هدومه بدمه على المدينة المنوره و حطوها فى بيت عثمان بن عفان عشان اهله يتشفو فيه ، و راحو لأمه اسماء بنت عبس و قالولها : " قد قتل ابنك محمد بمصر، و أحرق فى جوف حمار " فعضت على شفايفها لغاية مانزفت من الحزن على ابنها. و بعتت أخت معاويه بن خديج لعائشه بنت أبى بكر خروف مشوى و قالت ليها : " هكذا شوى أخوك محمد بمصر ".

استولى عمرو بن العاص على مصر للمره التانيه بعد ما كان استولى عليها قبل كده سنة 642. فى المره الأولانيه حارب بيزنطيين و فى المره التانيه حارب عرب. و بقتل محمد بن أبى بكر الصديق انتهى عصر حكم الخلفاء الراشدين فى مصر و بقت مصر ولايه أمويه و بقى عمرو بن العاص والى على مصر للمره التانيه و بقى الخراج و الفلوس و الضرايب اللى بتتلم من كد و شقا مصريين بتروح على دمشق عاصمة الأمويين.

 ولاة مصر فى عهد الخلفاء الراشدين 
 اللسته 
الرقمالواليسنين  الولايةسنين  الحياةملاحظاتبداية(هجرى / ميلادى)نهاية(هجرى / ميلادى)ميلاد(هجرى / ميلادى)وفاة(هجرى / ميلادى)1عمرو ابن العاص19 هـ / 640م24 هـ / 646م30 ق هـ / 592م43 هـ / 682مصحابى من فرسان قريش و أبطالها فى الجاهلية، أسلم سنة 8 هـ. قاد غزوة ذات السلاسل، وولى سلطنة عمان لفترة، و كان فاتح قنسرين وحلب ومنبج وأنطاكية، بعدين ولى فلسطين.عمرو بن العاص. موقع قصة الإسلام، لراغب السرجانى. تاريخ النشر 14-08-2007. تاريخ الولوج 05-07-2012.  و كان فاتح مصر، و بقا واليها بعد فتحهاتاريخ خليفة بن خياط تاريخ الرسل والملوك للطبري تاريخ ابن خلدون الكامل فى التاريخ لابن الأثير فتح مصر للمؤرخ الفريد بتلر ص 196، النسخة الإنجليزية الكامل فى التاريخ – المجلد التانى ، لابن الأثير، ص567.2عبد الله بن ابى السرح24 هـ / 646م35 هـ / 656م23 ق هـ / 599م35 هـ / 656مأسلم يوم فتح مكه، و كان عبد الله بن سعد والى لعمر بن الخطاب على الصعيد، بعدين ولاه عثمان مصر كلها، غزا إفريقية، فقتل جرجير صاحبها.  السهم للفارس 3 آلاف دينار، وللرجل ألف دينار. بعدين غزا ذات الصوارى، بعدين غزوة الأساود.سير أعلام النبلاء، شمس الدين الذهبي، ترجمة عبد الله بن أبى السرح، الجزء التالت، صـ 33: 35 3محمد بن أبى حذيفة35 هـ / 656م36 هـ / 657ماغتصب الولاية فى مصر أواخر عهد عثمان بن عفان، لكنه اتقتل قى 36 هـ.4قيس بن سعد بن عباده الانصارىصفر 37 هـ / اغسطس 657مجُمادى الآخرة 37 هـ / ديسمبر 657ممات فى آخر عهد معاويةكان محمد بن أبى حذيفة قد اغتصب الولاية فى مصر أواخر عهد عثمان بن عفان، فلمّا قٌتِل محمد بن أبى حذيفة عين على قيس بن سعد الأنصارى على ولاية مصر،أسمى المطالب فى سيرة أمير المؤمنين على بن أبى طالب رضى الله عنه، د. على محمد الصلابي، الفصل الخامس مؤسسة الولاية فى عهد أمير المؤمنين علي، جـ 437، على المكتبة الشاملة   لحد كتب ليه عليّ: ، فكان ذلك يعتبر عزله.الولاية فى عهد الخلفاء الراشدين، د. عبد العزيز بن إبراهيم العمرى، طبعة دار سيبييا، الطبعة الأولى، صـ 3305الأشتر مالك بن الحارث النخعى37 هـ / 658م3 ق هـ / 619م37 هـ / 658مبعته على والى على مصر فمات حينما وصل لأطراف البحر الاحمر، فمات قبل ما يصلها سنة 38 هـ.أسمى المطالب فى سيرة أمير المؤمنين على بن أبى طالب رضى الله عنه، د. على محمد الصلابي، الفصل الخامس مؤسسة الولاية فى عهد أمير المؤمنين علي، جـ 443، على المكتبة الشاملة  6محمد بن ابى بكر الصديقشعبان 37 هـ / فبراير 658مصفر 38 هـ / يوليه 658م10 هـ / 631مصفر 38 هـ / يوليه 658مولاه على والى على مصر بعد وفاة مالك بن الحارث الاشتر، بعدين إن معاوية أعد جيشًا بقيادة عمرو ابن العاص فغزا به مصر، ووقعت بينهم وبين محمد بن أبى بكر معارك قوية انتهت بمقتل محمد بن أبى بكر، واستيلاء أجناد معاوية على مصر، وبكده خرجت مصر من حكم على بن ابى طالب سنة ثمان وثلاثين للهجرة.البداية والنهاية، لابن كثير الدمشقي، الجزء السابع، فصل: بعدين دخلت سنة ثمان وثلاثين على ويكى مصدر

 شوف كمان 
 مصر تحت الحكم الأموى

 مصادر 
 ابن اياس: بدائع الزهور فى وقائع الدهور (5 اجزاء)، تحقيق محمد مصطفى، الهيئة المصرية العامة للكتاب، القاهرة.
 جمال الدين الشيال (استاذ التاريخ الاسلامى): تاريخ مصر الاسلامية ( جزئين )، دار المعارف، القاهرة 1966.
 حسن الرزاز ، عواصم مصر ، دار الشعب، القاهرة 1995

تصنيف:تاريخ مصر
تصنيف:عرب
تصنيف:مصر تحت الاحتلال العربى